தமிழ்விக்கிப்பீடியாவில் எனது பங்களிப்பு குறித்த சில தெளிவுகளை வழங்கவேண்டிய கடமைப்பாட்டில் நான் உள்ளேன். 'மொஹமட்' குறிப்பிட்டதைப் **போல கொஞ்ச நாட்களில் 'மயூரநாதனை' முந்திவிடலாம். அதன்பிறகு அதிக தொகுப்புகள் செய்துள்ள 'நற்கீரனை'யும் முந்திவிடலாம் இவ்வாறு தனது தனிப்பட்ட வகையில் தரகணிப்பில் முன்னிலையில் மகுடம் சூடிக்கொள்ளலாம்** என்ற குறுகிய எண்ணம் எனக்கில்லை.  
தமிழ்விக்கிப்பீடியாவின் வளர்ச்சி குறித்து சுயமாக என்னால் ஆற்றப்பட்ட சில பணிகள் பற்றியும் எதிர்காலத்தில் தமிழ்விக்கிப்பீடியாவின் வளர்ச்சிக்கென என்னால் செய்ய ஆசைப்படக்கூடிய விடயங்கள் பற்றியும் இவ்விடத்தில் மனம்திறந்து கருத்துத் தெரிவிக்கலாம் என நினைக்கின்றேன்.  
தமிழ்விக்கிப்பீடியாவில் நான் இணைந்தது 2010 நவம்பர் 14ம் திகதியாகும். அதிலிருந்து படிப்படியாக எழுத ஆரம்பித்து விக்கியின் ஏனைய பயனர்களின் அன்பான அணுகுமுறைகள் என்னைக் கவர்ந்தமை காரணமாக தொடர்ந்தும் எழுதத் தலைப்பட்டேன். ஆங்கில விக்கியின் பத்தாண்டு நிறைவை முன்னிட்டு சுயிஸ் கனல்கா வானொலிக்கு வழங்கிய செவ்வியையும், இதே விடயம் குறித்து ஏனயை ஊடகங்களுக்கு எழுதிய கட்டுரைகளையும் தொடர்ந்து தமிழ்விக்கிப்பீடியாவின் 10வது ஆண்டு நிறைவை பற்றி எனக்குள் ஒரு கற்பனையை உருவாக்கிக் கொண்டிருந்தேன். தமிழ்விக்கிப்பீடியா 10வது ஆண்டு நிறைவடையும்போது தமிழ் விக்கி 50வது இடத்தில் இருக்க வேண்டுமென்றும், தனிப்பட்ட முறையில் எனது கட்டுரைகள் பத்தாயிரமாக இருக்க வேண்டும் என்றும் எனக்குள் ஓர் இலக்கை உருவாக்கிக்கொண்டு செயல்பட ஆரம்பித்தேன். இதைத் தவிர தமிழ்விக்கியில் வேறொன்றையும் எதிர்பார்த்தோ அல்லது என்றும் விக்கியில் மானசீகமாக நான் ஒரு குருவாக மதிக்கும் மயுரநாதன் ஐயாவை விஞ்சிச் செல்ல வேண்டும் என்ற நோக்கமோ கடுகளவுக்கும் இருந்ததில்லை. இனியும் ஏற்படமாட்டாது.  
**மயுரநாதன் ஐயா தமிழ்விக்கியை ஆரம்பித்தவர். தமிழ்விக்கியில் ஏற்படக்கூடிய வளர்ச்சி நிச்சயமாக மயுரநாதனுக்குரியதே.** இதனை யாராலும் மறுக்க முடியாது. விக்கி பற்றி என்னால் எழுதப்படக்கூடிய கட்டுரைகள், நேர்காணல்களில் எந்த இடத்திலாவது நான் மயுரநாதன் ஐயாவை குறிப்பிடாமல் விட்டதில்லை. **தமிழ்விக்கி எனும்போது அவர்தான் என்று எனது கருத்தை நான் வலியுறுத்தியுள்ளேன்**. எனவே, தனிப்பட்ட முறையில் நான் கட்டுரை எழுதினாலும்கூட, **விக்கி வளர்ச்சியடைகின்றதென்றால் நிச்சயமாக அந்த முழுப் பெருமையும் மயுரநாதன் ஐயாவையே சாரும்.** இப்படிப்பட்ட மனநிலை இருக்கும்போது நண்பர் செல்வாவின் ஒரு வார்த்தையில் எனக்கு ஏற்பட்ட கருத்து மயக்கம் என்னுள் ஒரு சலனத்தை ஏற்படுத்தியது உண்மைதான். மயுரநாதன் ஐயாவுக்கும் எனக்குமிடையேயுள்ள புரிந்துணர்வு சிதைத்துவிடுமோ என்று ஐயம் கொண்டேன். இனி எழுதமாட்டேன் என்ற முடிவுக்கு ஆரம்பத்தில் வந்தேன். **தொடர்ந்து செல்வாவின் விளக்கத்தை ஏற்றுக்கொண்டேன்.** இச்சந்தர்ப்பத்தில் சோடாபாட்டில் எனக்காக வாத பிரதிவாதத்தை தொடர்ந்தமையே கண்டு அஞ்சிவிட்டேன். எனவேதான் உடனடியாக இப்பிரச்சினையை முடிவுக்குகொண்டு வருவோம் என்று அன்புடன் பணித்தேன்.  
தமிழ்விக்கிப்பீடியாவில் 25க்கும் மேற்பட்ட பயனர்களுடன் தொலைபேசி மூலமாகவும், மின்னஞ்சல் மூலமாகவும் எனக்குத் தொடர்பிருந்த போதிலும்கூட, இதுவரை எந்தவொரு பயனரையும் நான் நேரடியாக சந்தித்ததில்லை. அவர்கள் கருப்பா வெள்ளையா என்பது கூட எனக்குத் தெரியாது. எமக்குள்ள ஒரு உறவு விக்கிக் குடும்பம் என்ற அடிப்படையே. விக்கி வளர்ச்சி தொடர்பாக மட்டுமே. தொலைபேசி மூலமாகவும். மின்னஞ்சல் மூலமாகவும் ஆலமரத்தடியின் கீழும் நான் தொடர்ந்தும் எழுதவேண்டும் என கேட்டுக்கொண்ட பயனர்களுக்கு என் இதய பூர்வமான நன்றிகள். உங்கள் அன்புக்கு நான் கட்டுப்படுவேன். அதனால் உங்கள் அன்புக் கட்டளையை ஏற்றுக்கொண்டேன்.  
நான் துடுப்பாட்ட வீரர்கள் பற்றி அதிகமாக எழுதுவது பற்றி ஒரு சிறிய விளக்கத்தைத் தரவேண்டும். துடுப்பாட்டக் கட்டுரைகளை நான் நேரடியாக எழுதுவதில்லை. எனது அலுவலகத்தில் பணிபுரியும் சகோதரர்கள் இக்கட்டுரைகள் தயாரிப்பதில் முழுமையாக ஒத்துழைப்பார்கள். பின்பு அவற்றை நான் பரிசீலித்து பதிவேற்றம் செய்துவிடுவேன். இக்கட்டுரைகளை விட்டால் நிச்சயமாக அந்த நேரத்தில் எனக்கு வேறு கட்டுரைகள் எழுத முடியாதிருக்கும். ஏனெனில், பலதரப்பட்ட வேலைப்பளுகள் என்னிடம் இருப்பதினால் அவற்றையும் நான் கவனிக்க வேண்டியவனாகவுள்ளேன். அதேநேரம், துடுப்பாட்ட வீரர்கள் தொடர்பாக ஆங்கில விக்கியிலுள்ள கட்டுரையை தான் நான் எழுதிவருகின்றேன். **இக்கட்டுரையை எழுத வேண்டாம் என நிர்வாக அணுக்கத்தின் யாதாவதொரு பயனர் உத்தியோகபூர்வமான முறையில் எனக்கு அறியத்தருவாராயின் இந்த நிமிடமே நான் நிறுத்திக் கொள்வேன்.** இது பற்றி ஏற்கனவே நான் ஓரிரு தடவைகள் குறிப்பிட்டிருந்தேன்.  
இதுவொரு புறமிருக்க 10வது ஆண்டு நிறைவடையும்போது இலங்கையைச் சேர்ந்தவன் என்றடிப்படையில் தமிழ்விக்கியை இலங்கையில் அறிமுகப்படுத்த பல வேலைத்திட்டங்களை சுயேட்சையாக முன்வைத்தேன். உதாரணமாக இதுவரை நான் யாரிடமும் வெளிப்படுத்தாத ஒரு வேலைத்திட்டத்தை குறிப்பிட்டே ஆக வேண்டும். சிலவாரங்களுக்கு முன்பு இலங்கையிலுள்ள அனைத்து தமிழ்மொழிமூலப் பாடசாலைகளுக்கும் அனுப்பவென ஏ4 அளவில் இரண்டு பக்கங்களிலும் 3000 துண்டுப்பிரசுரங்களை அச்சிட்டேன். இவற்றை இன்றை வரை 1000க்கும் அதிகமான தமிழ்மொழிப் பாடசாலைகளுக்கு தபாலில் அனுப்பியுள்ளேன். அத்துண்டுப்பிரசுரத்தில் எனது முக்கிய குறிப்புகளாக இருந்தது **தமிழ்விக்கிப்பீடியாவை அறிமுகப்படுத்துவதும், இலங்கையிலுள்ள தமிழ், முஸ்லிம் பாடசாலைகள் பற்றி எழுதுவுதற்கான ஆதாரபூர்வமான விபரங்களைத் திரட்டுவதுமாகும்.** இக்கடிதத்திற்கு பல சாதகமான தரவுகள் எனக்குக் கிடைத்துள்ளன. **இந்த 3000 துண்டுப்பிரசுரங்களையும் அச்சிட்டது எனது சொந்த செலவிலாகும்.** இலங்கையில் சாதாரண தபால் செலவு 15 ரூபாய். இலங்கையில் மொத்தமாக 2650 தமிழ்மொழி பாடசாலைகள் உள்ளன. எனவே, இதற்குப் போகும் செலவுகள் அனைத்தும் எனது சொந்த செலவே. அதேபோல தமிழ் விக்கிப்பீடியா சம்பந்தமான கள ஆய்வுக்கு திட்டமிட்டுள்ளேன். இதற்கும் சுமார் 1இலட்சம் ரூபாய் அளவில் செலவேற்படலாம். இதையனைத்தையும் எனது சொந்த செலவிலேயே மேற்கொண்டு வருகின்றேன். இதை பற்றி நான் விளம்பரப்படுத்தவோ அல்லது யாரிடமும் உதவி கோருவதோ இல்லை. சுயேட்சையாகவே செய்து வருகின்றேன். ஏனெனில், **தமிழ்விக்கிப்பீடியாவை வளர்க்க வேண்டும் என்ற ஒரே இலக்கே தவிர வேறு ஏதுமில்லை. இவற்றையும் எமது பயனர்கள் புரிந்துகொள்வார்கள் எனக் கருதுகின்றேன்.**  
கருத்துகள் தெரிவிப்பது இலகு. ஆனால், இதன் பின்பாவது நாம் தெரிவிக்கும் கருத்துக்கள் **அடுத்தவரின் மனோநிலையைப் பாதிக்காதவாறு அமைய வேண்டுமென்பது எனது தாழ்மையான அபிப்பிராயமாகும்.** கட்டுரைகளை விமர்சிப்பது தவறல்ல. நிச்சயமாக எழுத்தாளன் அவற்றை ஏற்றுக் கொள்ளவேண்டும். தனிப்பட்ட விடயங்களில் சில குரோதங்களை ஏற்படுத்தக்கூடிய வகையில் கருத்துக்களை தெரிவிப்பது நாகரிகமாக அமையாது.** எந்த நிலையிலும் மயூரநாதன் ஐயாவையோ, நற்கீரனையோ விஞ்ச வேண்டும் என்பது என் நோக்கமல்ல.**  
**என்றும் எனது வழமையான பணி தொடரும். மீண்டும்** அன்பான ஒரு வேண்டுகோளை விடுக்கின்றேன். **என்னால் எழுதப்படக்கூடிய கட்டுரைகள் அல்லது எழுதப்பட்ட கட்டுரைகள் தரமற்றவை எனக் கருதினால் நிர்வாக அணுக்கமுள்ள எந்தவொரு பயனரும் அதனை நீக்கிவிடலாம். இது பற்றி எவ்விதத்திலும் நான் மனவேதனையடையவோ தவறாக எண்ணவோ மாட்டேன்.** ஆக்கங்களைப்பற்றி விமர்சனங்கள் இருப்பின் ஆலமரத்தடிக்கு வரவேண்டாம். **என் பேச்சுப் பக்கத்திற்கு** வாருங்கள். நிச்சயமாக ஆக்கபூர்வமான எந்தக் கருத்தையும் ஏற்றுக்கொள்ளக்கூடிய மனப்பக்குவம் எனக்குண்டு.  
மயூரநாதன் ஐயா தெரிவித்த கருத்தின் படி *கட்டுரை எண்ணிக்கையில் தவியின் தரநிலை இறங்கிச் சென்று 70 ஐ அண்மித்த நிலையில் இருந்தபோது புன்னியாமீனின் பங்களிப்பு அதை 65 க்கு உயர்த்தியது. புன்னியாமீனின் கட்டுரைகளில் வேறு சிறப்பம்சங்களையும் நாம் கவனிக்க வேண்டும். கட்டுரைகளில் சில சிறியவை ஆனாலும், அவற்றில் உள்ள தகவல்கள் பல, முக்கியமாக வெளியீடுகள் தொடர்பானவை, இலகுவாகப் பெற்றுக்கொள்ள முடியாதவை. அவை குறுங் கட்டுரைகளாக இருந்தாலும் பரவாயில்லை. வேறு சில நிச்சயமாக விரிவாக்கத்தக்கவை. காலப்போக்கில் அவற்றை விரிவாக்க வேண்டும். விரிவாக்கலாம்.* என்ற கருத்தினையும், சோடாபாட்டில் தெரிவித்த *புன்னியாமீனின் கட்டுரைகள் அனைத்தும் விக்கிப்பீடியா கொள்கைக்குப் புறம்பானவை, தரமற்றவை என்று எவையும் கிடையாது. விக்கிப்பீடியா குறைந்த பட்ச தரமென்பது 3-4 வரிகள் இருக்க வேண்டும், பெருமளவு இலக்கண / எழுத்துப்பிழையில்லாமல் இருக்க வேண்டுமென்பவையே. இவை தவிர வேறெந்த தரமும் கிடையாது. புன்னியாமீனின் கட்டுரைகள் நிறைவான உள்ளடக்கம் கொண்டுள்ளன, பிழைகளின்றி இருக்கின்றன, வார்ப்புருகள், பகுப்புகள் கொண்டுள்ளன, விக்கியிடை இணைப்புகள் கொண்டுள்ளன, உள்ளிணைப்புகள் கொண்டுள்ளன. இவை தவிர விக்கிப்பீடியாவில் இருப்பதற்கு வேறென்ன வேண்டும்?. இது தவிர “தரம்” பற்றிய அனைத்தும் அவரவர் சொந்த கருத்த* என்ற கருத்தையும் ஏற்றுக்கொண்டு இனி என் பயணம் தொடரும். **நான் யாருடனும் மனத்தாங்கள் இல்லை. என்விடயத்தில் யாரும் மனத்தாங்ளடையவும் வேண்டாம். இதுவே என் ஒரே எதிர்பார்ப்பு** --P.M.Puniyameen 12:47, 30 சூன் 2011 (UTC)